cyanic-selkie/wikianc huggingface dataset:
Բրայս Դալաս Հովարդ
Կարիերա
Հովարդը մի քանի անգամ որպես ստատիստ հայտնվել է հոր ֆիմերում, մինչ 2004 թվականին Ալան Բրաունի «Սիրո գիրք» դրամայում գլխավոր դերում նորամուտելը։ Նաև նաև ելույթներ է ունեցել նյու յորքյան բեմում բազմաթիվ բեմադրություններում, սակայն նրա առաջին կարևոր դերը եղել է Մ. Նայթ Շյամալանի «Խորհրդավոր անտառ» ֆիլմում, որտեղ նրան հաստատել են առանց լսումների նրանից հետո, երբ Շյամալանը նրան նկատել է բրոդվեյան շոույում։ Դրանից հետո Լարս ֆոն Տրիերը նրան Նիկոլ Քիդմանի փոխարեն վերցնում է Գրեյսի դերում «Մանդերլեյ» (2005) ֆիլմում։ 2006 թվականին թողարկվում է Հովարդի և Շյամալանի նոր համատեղ աշխատանքը՝ «Աղջիկը ջրից» ֆիլմը, որտեղ Բրայսը խաղում է Սթորիին, ջրային նիմփայի։
2007 թվականի մայիսին նա հայտնվել է «Սարդ-մարդ 3. թշնամու արտացոլանք» ֆիլմում, Սարդ-մարդու մասին պատմող երրորդ մասում, Թոբի Մագուայերի և Քիրստեն Դանստի հետ գլխավոր դերերում, որտեղ նա խաղում է Պիտեր Պարկերի նոր ընկերուհուն, համակրելի Գվեն Սթեյսիին։ Կարմրահեր Հովարդը այդ դերի համար մազերը ներկել է շիկահեր (միևնույն ժամանակ բնական շիկահեր Դանստը Մերի Ջեյն Ուոթսոնի դերի համար մազերը ներկել էր շիկակարմիր)։ Հովարդը այդ դերը շահել էր Էլիշա Քաթբերտի և Սիեննա Միլլերի հետ մրցակցությունում։
2007 թվականին Հովարդը ձեռնամուխ է եղել ««Արցունք» ադամանդի կորուստը» ֆիլմում նկարահանումներին, Բրայսը այդ դերը ստացել էր Լինդսի Լոհանի փոխարեն։
Հովարդը գրել և նկարահանել է «Խոլորձ» կարճամետրաժ ֆիլմը՝ «Glamour» ամսագրի «Reel Moments» շարքի մի մասը, որը ֆինանսավորվում էր «Cartier»-ի և «FilmAid International»-ի կողմից։
2008 թվականին Հովարդը նկարահանվել է «Տերմինատոր։ Փրկիչը» ֆիլմում, Ջոն Քոնորի կնոջ՝ Քեյթ Քոնորի դերում։ Ֆիլմը թողարկվել է 2009 թվականին և բավականին գումար է վաստակել, սակայն շատերը գալիս են այն կարծիքի, որ Հովարդը երը որպես հարկն է չի հասկացել։ Իսկ 2010 թվականին նա նկարահանվել է «Մթնշաղ» ֆիլմի երրորդ մասում։
Անձնական կյանք
2006 թվականի հունիսի 17-ին Հովարդը ամուսնացել է դերասան Սեթ Գեյբլի հետ, ում հետ նա ծանոթացել էր Նյու Յորքի համալսարանում և հանդիպում էին հինգ տարվա ընթացքում։ Այժմ նրանք ապրում են Հոլիվուդում։ Բրայսը առաջին երեխային՝ Թեոդոր Նորման Հովարդ Գեյբլ անունով որդուն, ծննդաբերել է 2007 թվականի փետրվարի 16-ին։ 2011 թվականի մայիսի 26-ին հայտնի է դառնում, որ Հովարդը սպասում է երկրորդ երեխային ։ Նրանց երկրորդ երեխան՝ դուստր Բեաթրիս Ջիո Հովարդ Գեյբլ, ծնվել է 2012 թվականի հունվարի 19-ին ։
Աղբյուրներ
Կատեգորիա:Ամերիկացի դերասանուհիներ Կատեգորիա:Հոլիվուդյան դերասաններ Կատեգորիա:Ամերիկացի կինոդերասանուհիներ Կատեգորիա:Ամերիկացի սցենարիստներ Կատեգորիա:Թատրոնի դերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Նյու Յորքի համալսարանի շրջանավարտներ Կատեգորիա:Ամերիկացի երեխա դերասանուհիներ
Էսպերանտո ֆիլմեր
Էսպերանտո ֆիլմեր, ֆիլմեր, որոնք նկարահանվել են էսպերանտո լեզվով։ Էսպերանտո լեզվով կան բավականին շատ կարճամետրաժ ֆիլմեր, սակայն լիամետրաժ ֆիլմերն ընդամենը չորսն են։ Բացի այդ՝ մի շարք հայտնի ֆիլմերում էսպերանտոն օգտագործվում է մի քանի երկխոսություններում։
2011 թվականին Սան Պաուլոյում անցկացվեց էսպերանտոյի առաջին կինոփառատոնը ։
Լիամետրաժ էսպերանտո ֆիլմեր
Առաջին լիամետրաժ էսպերանտո ֆիլմը նկարահանել է Atelier Mahé ընկերությունը 1964 թվականին Ֆրանսիայում և կոչվում էր «Տագնապներ» («Angoroj»)։ Դրա տևողությունը մոտ մեկ ժամ էր։ Սյուժեում առկա էր սպանություն ։
Երկրորդ լիամետրաժ էսպերանտո ֆիլմը «Ինկուբն» էր («Incubus»)՝ փոքր բյուջեով սև-սպիտակ սարսափ ֆիլմ։ Այն նկարահանվել է 1965 թվականին ԱՄՆ-ում։ Ֆիլմի ռեժիսորը և գլխավոր դերակատարը հայտնի կանադացի դերասան Ուիլյամ Շետներն է ։ Էսպերանտիստները գնահատում են ֆիլմի գեղարվեստական արժեքը, սակայն դերասանների արտասանության մեջ նշում են մի շարք սխալներ։
Մյուս երկու լիամետրաժ ֆիլմերը նկարահանվել են արդեն 21-րդ դարում.
Երկու ֆիլմերն էլ նկարահանել է բրազիլական Imagu-Filmo կինոընկերությունը։
Վավերագրական ֆիլմեր
Էսպերանտոյի մասին կան մի շարք փաստագրական ֆիլմեր և կինոժամանակագրություններ.
Արտաքին հղումներ
Կատեգորիա:Էսպերանտո Կատեգորիա:Էսպերանտո ֆիլմեր
Աբակելիա
Աբակելիա (აბაკელია), վրացական ազգանուն։
Ազգանունը կրողներ
Կատեգորիա:Վրացական ազգանուններ Կատեգորիա:Ազգանուններ այբբենական կարգով
Գանձակի կամուրջ
Գանձակի կամուրջը գտնվում է Հյուսիսային Արցախի Գանձակ քաղաքում համանուն գետի վրա։ Աղյուսաշեն կամուրջը 16-17-րդ դարերի գործ է։
Աղբյուրներ
Կատեգորիա:Արցախի կամուրջներ
Սպոնգանո
Սպոնգանո  (Spongano), քաղաք Իտալիայում։ Գտնվում է Ապուլիա մարզում՝ Լեչե գավառում։ Բնակչությունը կազմում է 3824 մարդ, բնակչության խտությունը կազմում է 318 մարդ/կմ²։ Զբաղեցնում է 12 կմ² մակերես։ Փոստային ինդեքս՝ 73038, հեռախոսային կոդ՝ +39 00836։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Մոնգրադայ
Մոնգրադայ (Montgradail), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 59 մարդ, բնակչության խտությունը` 13.17 մարդ/կմ²։ Բնակավայրը զբաղեցնում է 4.48 կմ² տարածք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 36 աշխատունակ (15-64 տարեկան) բնակիչ, որոնցից ակտիվ էին 27-ը, իսկ ոչ ակտիվները` 9։ Ակտիվության ցուցանիշը կազմում է 75,0 %։ 27 աշխատունակ մարդկանցից աշխատել է 25 անձ (14 տղամարդ և 11 կին)։ Գործազուրկ են եղել 2 անձ (0 տղամարդ և 2 կին)։ 9 անաշխատունակներից 5-ը եղել են աշակերտներ կամ ուսանողներ, 1-ը` թոշակառուներ, իսկ 3-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Աբաշիձե
Աբաշիձե (აბაშიძე), վրացական ազգանուն։
Ծանոթագրություններ
Կատեգորիա:Վրացական ազգանուններ Կատեգորիա:Ազգանուններ այբբենական կարգով Կատեգորիա:Ձե վերջածանցով ազգանուններ
Լողացող ճեմուղիներ
Լողացող ճեմուղիներ (The Floating Piers), բուլղարացի արվեստագետներ Քրիստոյի և Ժան Կլոդի ստեղծած արվեստի գործը յուրահատուկ վայրում, որը բաղկացած է 100,000 մետր դեղին գործվածքից։ Սա Քրիստոյի 23-րդ լայնամասշտաբ ինստալյացիոն ծրագիրն է։ Իրականացվել է Իտալիայի Բրեշիա քաղաքի մոտ գտնվող Իզեո լճի վրա` մոդուլային լողացող տախտակամածերի վրա կառուցված 220,000 մետր բարձր խտությամբ պոլիէթիլենային խորանարդներից։ Կտորե կառուցվածքի մակերեսը ճեմուղային հատված է ստեղծում Սուլցանոյից Մոնտե Իզոլա և դեպի Սան Պաուլո կղզի ։ Բազմահազար այցելուների հոսքը որոշակի քաոսային և տրանսպորտային խցանումներ է առաջացրել ։
2016 թվականի հունիսի 18-ին ճեմուղին բացվել է հանրության համար։ Ցուցադրման առաջին 5 օրերին շուրջ 270,000 մարդ է այցելել և զբոսնել լողացող ճեմուղիներով։ Անսպասելի մեծ հոսքի պատճառով կազմակերպիչները փակել են ցուցադրությունը կեսգիշերից մինչև առավոտյան ժամը 6-ը՝ տարածքի մաքրման աշխատանքներ իրականացնելու համար ։
2016 թվականի հուլիսի 3-ին ցուցադրությունը հանրության համար փակվել է։ Համաձայն տեղական պաշտոնյաների հաշվարկի՝ այցելուների թիվը կազմել է շուրջ 1,2 միլիոն մարդ կամ միջինը 72,000 մարդ օրական 16-օրյա ցուցադրության ընթացքում։ Նախագծի ապամոնտաժումը սկսվել է 2016 թվականի հուլիսի 4-ի վաղ առավոտյան ։
Նախագիծ
Լողացող ճեմուղին գործարկվել է 2016 թվականի հունիսի 18-ից մինչև հուլիսի 3-ը (եղանակային բարենպաստ պայմանների դեպքում) Իտալիայի Լոմբարդիա շրջանի Իզեո լճի վրա։
Ճեմուղի
Լողացող ճեմուղին ձգվում է Իզեո լճի վրա շուրջ 3 կմ երկարությամբ։ Հարթակն ունի 16 մետր լայնություն և մոտավորապես 35 սմ կողքային բարձրություն։ Դեղնավուն կտորե հյուսվածքը ձգվում է 2,5 կիլոմետր՝ ստեղծելով հետիոտնային փողոցներ դեպի Սուլցանո և Մոնտե Իզոլա։
Պատմություն
2014 թվականի գարնանը և ամռանը Քրիստոն, օպերացիոն ղեկավար Վլադիմիր Եվաչևը, նախագծի ղեկավար Վոլֆգանգ Վոլցը և համադրող Ջոսի Կրաֆթը հետազոտել են Հյուսիսային Իտալիայի լճերը և նախագծի իրականացման համար ընտրրել են Իզեո լիճը։ Այդ ժամանակից ի վեր նրանք ամբողջ աշխարհից ընդգրկված թիմի հետ միասին աշխատել են իրականացնելու լողացող ճեմուղիները։
Լողացող ճեմուղիներ ստեղծելու միտքը Քրիստոյի և Ժան Կլոդի մոտ հղացել է դեռևս 1970 թվականին։ Քրիստոն և Ժան Կլոդը 2005 թվականին միասին իրականացրել են «Դարպասներ» նախագիծը։ Լողացող ճեմուղիները կառուցվել է Քրիստոյի բնօրինակը արվեստի գործերից ստացված միջոցներով։ 16-օրյա ցուցադրությունից հետո լողացող ճեմուղու բոլոր բաղադրիչները կհեռացվեն և արդյունաբերորեն կվերամշակվեն։
Քրիստո և Ժան Կլոդ ամուսնական զույգն Իտալիայում իրականացրել է տարբեր նախագծեր, այդ թվում 1968 թվականին փաթաթված շատրվան և փաթաթված միջնադարյան աշտարակ Սպոլետոյում, 1970 թվականին՝ փաթաթված հուշարձաններ Միլանում, 1973-1974 թվականներին՝ փաթաթված հռոմեական պատ Հռոմում։
Արտաքին հղումներ
Կատեգորիա:2016 քանդակներ
Ջեսիկա Նաիգա
Ջեսիկա Նաիգա Այեբազիբվե, (Jessica Naiga, նաև Նաիգա Այեբազիբվե, ), ուգանդացի իրավաբան։ Ուգանդայի բարձրագույն դատարանի դատավոր է նշանակվել 2014 թվականից ։
Կենսագրություն
Իրավական կարիերան սկսել է 1992 թվականին Bazire D’bango and Company Advocates-ում եղել է իրավական օգնական։ Այնուհետև աշխատանքի է անցնել Ուգանդայի եկամուտների մարմնում, որտեղ աշխատել է շուրջ 10 տարի ։
Բարձրագույն դատարանի կազմում նշանակվել է դատարանների ընտանեկան բաժնում։
Անձնական կյանք
Ջեսիկա Նաիգա Այեբազիբվեն ունեցել է երեք երեխա ։
Արտաքին հղումներ
Կատեգորիա:Ուգանդացի իրավաբաններ Կատեգորիա:Մակերերեի համալսարանի շրջանավարտներ
Պալացցո Միշել դել Բրուսա
Պալացցո Միշել դել Բրուսա (Palazzo Michiel del Brusà), պալատ իտալական Վենետիկ քաղաքում, տեղակայված է Մեծ ջրանցքի Կանարեջո շրջանում։
Պատմություն
1774 թվականին պալատն ամբողջությամբ դատարկվել է հրդեհից, որն առաջացել էր սպասուհու անփութության պատճառով, ավելի ուշ այն վերակառուցվել է ։ Ճակատային մասի կարևոր տարրերն են առաջին հարկում գտնվող երկու ջրային պորտալները և չորս թեթև պատուհանները, որոնք զարդարված են կամարի եզրին գտնվող եռագույն գոտիկյան ծաղիկներով։
Ծանոթագրություններ
Կատեգորիա:Վենետիկի պալատներ Կատեգորիա:Վենետիկի տեսարժան վայրեր
Գոչա Աբաշիձե
Գոչա Աբաշիձե (გოჩა აბაშიძე, ), վրացի դերասան։
Ծնվել է Սաչխերեի շրջանի Չալա գյուղում։ Նրանց ընտանիքը տեղափոխվել է Թբիլիսի, որտեղ Գոչան սովորել է Թբիլիսիի № 62 միջնակարգ դպրոցում։ 1956-1958 թվականներին սովորել է Շոթա Ռուսթավելու անվան Թբիլիսիի թատերական ինստիտուտում։ 1953-1961 թվականներին եղել է «Վրացֆիլմի» դերասաններից։
Մահացել է 24 տարեկան հասակում Թբիլիսիում ։
Ծանոթագրություններ
Կատեգորիա:Վրացի կինոդերասաններ
Մելպինյանո
Մելպինյանո (Melpignano), կոմունա Իտալիայում։ Գտնվում է Ապուլիա մարզում՝ Լեչե գավառում։ Բնակչությունը կազմում է 2209 մարդ, բնակչության խտությունը կազմում է 221 մարդ/կմ²։ Զբաղեցնում է 10 կմ² մակերես։ Փոստային ինդեքս՝ 73020, հեռախոսային կոդ՝ +39 0836։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Գծաներկ
Գծաներկը կոսմետիկ միջոց  է, որն օգտագործվում է աչքերը երկայնքով ընդգծելու համար:Այն կիրառվում է աչքերի ուրվագծերի շուրջ ՝ մի շարք գեղագիտական էֆեկտներ ստեղծելու համար։
Պատմություն
Գծաներկը առաջին անգամ օգտագործվել է Հին Եգիպտոսում և Միջագետքում, որպես աչքերի երկայնքը ընդգծող մուգ սև գիծ։ Մ.թ.ա. դեռևս 10,000-ական թվականներին եգիպտացիները և Միջագետքի ժողովուրդները օգտագործում էին տարբեր տեսակի կոսմետիկ միջոցներ, ներառյալ գծաներկը՝ ոչ միայն գեղագիտական, այլև մաշկը անապատի արևից պաշտպանելու նպատակով:Հետազոտությունները պարզել են նաև, որ գծաներկը օգտագործողին պաշտպանել է չար աչքերից։ Խիստ ընդգծված աչքեր ունենալու առանձնահատկությունը հաճախ արտացոլվում է հին եգիպտական արվեստում։ Նրանք գծաներկեր էին արտադրում զանազան նյութերից՝ ներառյալ պղնձի հանքաքարը և ծարիրը։ Հին եգիպտական գծամատիտը պարունակում էր կապար, որը ներկրվում էր մոտակա շրջաններից ՝ Պունտիից,Կոպտոսից և Արևմտյան Ասիայի երկրներից ։
1960-ականներին հեղուկ գծաներկը օգտագործվում էր դիմահարդարման մեջ աչքերի շուրջ հաստ սև և սպիտակ գծեր անելու համար՝ կապված այնպիսի հայտնի դիմահարդարների հետ, ինչպիսին է Մերի Քվանտը։ 60-ականները և 70-ականները իրենց հետ բերեցին նորաձևության նոր տենդենցներ, որոնք նոր եղանակներով օգտագործեցին գծաներկը,թարթչաներկը և ստվերաներկը։ Երբ գոթ և փանկ նորաձևության տեսակները զարգացան, նրանք գծաներկը օգտագործեցին ավելի շատ աչքերի մուգ և դրամատիկ ազդեցություն թողնելու համար։
Ժամանակակից օգտագործում
Քսաներորդ դարի վերջին և քսանմեկերորդ դարի սկզբին աչքի գշաներկի խիստ և հաստ օգտագործումը կապված էր Գոթ և Փանկ նորաձևությունների հետ:Տարբեր աստիճանի հաստության աչքի գծաներկը նույնպես կապված է էմո ենթամշակույթի և տարբեր այլընտրանքային ապրելակերպի հետ:Գայլայները(գծաներկ,որոնք օգտագործել են տղամարդիկ) հատուկ ոճ է, որը Էմո ենթամշակույթը հակված է օգտագործել այն բանից հետո, երբ օգտագործվել և հանրաճանաչ է դարձել փոփ-պանկ խմբի Fall Out Boy- ի բասիստ Փիթ Ուենթզի կողմից։ Գծաներկը սովորաբար օգտագործվում է ամենօրյա դիմահարդարման մեջ աչքերը ընդգծելու կամ ավելի մեծ կամ փոքր տեսք տալու համար։Գծաներկը կարող է օգտագործվել որպես գործիք, աչքի շուրջը տարբեր պատկերներ ստեղծելու, ինչպես նաեւ աչքի տարբեր առանձնահատկություններ ընդգծելու նպատակով։Գծաներկը հասանելի է լայն երանգներով ՝ սովորական սև, շագանակագույն և մոխրագույնից մինչև առավել արկածային երանգներ, ինչպիսիք են վառ գույները, պաստելները, ցրտաշունչ մետաքսե գույներն ու ոսկեգույնը, սպիտակ և նույնիսկ փայլուն շողոքորթ գույները։
Աչքերի գծաներկը կարող է օգտագործվել նաև լուսանկարներում ընկճվածություն ցույց տալու համար։
Թևավոր գծաներկ
Թևավոր աչքի գծաներկը ընդգծում է վերին կոպի ձևը և տարածվում է մի կետից մինչև հոնքերի ծայրը՝ կոպի մոտավորապես կեսը։
Նեղացում
Նեղացումը վերին կոպի թարթիչների տակ գտնվող մասի և ստորին թարթիչների կոպի վերևում գծաներկով ընդգծումն է։ Մեմբրանների հարևանության և աչքի մակերեսի պատճառով գերադասելի է անջրանցիկ գծաներկի օգտագործումը։Նեղացումը մի տեխնիկա է, որի միջոցով թարթիչները սկսում են ավելի հեռու մնալ կոպից ՝ դրանով իսկ ավելի երկար տեսք ունենալով:Այս տեսքը ստեղծելու համար կարող են օգտագործվել հեղուկ գծաներկ և փոքր անկյունային խոզանակ ։
Կիրառություն
Կիրառության վերաբերյալ խորհուրդները տարբեր են։ Bazaar–ը խորհուրդ է տալիս կարճ գծիկներ կիրառել ։
Քիմիական բաղադրություն
Մոմի վրա հիմնված ավանդական գծաներկերը պատրաստվում են մոտ 20 բաղադրիչներից։ Քաշի մոտ 50% -ը մոմեր են (օրինակ ՝ Ճապոնական մոմ, ճարպեր կամ փափուկ նյութեր, որոնք հեշտությամբ սահում են մաշկին) ։
Ծանոթագրություններ
Կատեգորիա:Կոսմետիկա Կատեգորիա:Կոսմետիկ նյութեր
Մոնտո
Մոնտո (Monthaut), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 46 մարդ, բնակչության խտությունը` 6.56 մարդ/կմ²։ Բնակավայրը զբաղեցնում է 7.01 կմ² տարածք։
Աշխարհագրություն
Գտնվում է Փարիզ քաղաքից 650 կմ հարավ, Մոնպելիե քաղաքից` 160 կմ արևմուտք, Կարկասոն քաղաքից` 28 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 26 աշխատունակ (15-64 տարեկան) բնակիչ, որոնցից ակտիվ էին 16-ը, իսկ ոչ ակտիվները` 10։ Ակտիվության ցուցանիշը կազմում է 61,5 %։ 16 աշխատունակ մարդկանցից աշխատել է 15 անձ (7 տղամարդ և 8 կին)։ Գործազուրկ են եղել 1 անձ (0 տղամարդ և 1 կին)։ 10 անաշխատունակներից 2-ը եղել են աշակերտներ կամ ուսանողներ, 0-ը` թոշակառուներ, իսկ 8-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Արամ Ալեքսեյի Սարգսյան
Արամ Ալեքսեյի Սարգսյան (ծնվել է օգոստոսի 5-ին, 1983 թվականին, Ստեփանակերտ, Արցախ), Արցախի Հանրապետության քաղաքաշինության նախարար, քաղաքական գործիչ։
Կենսագրություն
Ծնվել է 1983 թվականին, օգոստոսի 5-ին, Ստեփանակերտ քաղաքում։
« Ազատ hայրենիք» կուսակցության անդամ է։
Կրթություն
Ընտանիք
Ամուսնացած է, ունի երեք զավակ։
Արտաքին հղումներ
ԱՀ Քաղաքաշինության նախարարության ֆեյսբուքյան էջ
https://www.youtube.com/watch?v=GOSffr3SdOk
Արամ Սարգսյանին հանձնվել է պատգամավորի վկայական
http://www.nankr.am/hy/3022 Արամ Սարգսյանին հանձնվել է պատգամավորի վկայական
https://artsakhpress.am/arm/news/126740/nakhagahi-nor-nshanakumnery-karen-sargsyany-nshanakvel-e-arcakhi-artakarg-iravitchakneri-petakan-tsarayutyan-tnoren.html
https://artsakhpress.am/arm/news/130326/stepanakerti-mi-sharq-marzahraparakner-u-marzadahlitchner-kbarekargven.html
https://artsakhpress.am/arm/news/127814/arcakhum-bacvel-e-polimerazayin-shxtayakan-reakciayi-laboratoria.html
http://artsakhtert.com/arm/index.php/economy/item/29451-2020-08-12-13-11-07
http://president.nkr.am/am/news/workingMeetings/4964/
http://president.nkr.am/am/news/visits/4968/
Կատեգորիա:Արցախի քաղաքական գործիչներ Կատեգորիա:ԼՂՀ Ազգային ժողովի պատգամավորներ Կատեգորիա:Ստեփանակերտ քաղաքում ծնվածներ Կատեգորիա:Հայ պետական գործիչներ
Սեքնդ-հենդ
Սեքնդ-հենդ ապրանքի ծագումը
Սեքնդ-հենդ տեսակի ապրանքի առաջացման հիմնական գործոններից կարելի է համարել՝
Սեքնդ-հենդի հավաքում
Եվրոպայում գոյություն ունեն սեքնդ-հենդ հագուստի հավաքման մի քանի հիմնական տեսակներ։
Տնային (ընտանեկան) հավաքում
Հագուստներ հավաքող սեփական ընկերությունների կամ բարեգործական կազմակերպությունների աշխատակիցները շրջում են տներով առաջարկելով հանձնել հին ու ոչ պետքական հագուստը։ Կա նաև մեկ այլ տարբերակ. մարդիկ փոստով ստանում են ծրար՝ հավաքող-ֆիրմայի կողմից թռուցիկով և պոլիէթիլենային փաթեթով։ Թռուցիկի մեջ առաջարկվում է հավաքել հագուստ և կոշիկներ։ Նման ֆիրմաներ պետությանը որոշակի գումար են վճարում հագուստ հավաքելու լիցենզիա ստանալու համար և որպես կանոն, որքան հարուստ է շրջանը, այնքան թանկ արժե լիցենզիան։ Ըստ պայմանագրի ողջ հագուստը պետք է լինի մաքուր և լավ վիճակում։ Կոշիկները պետք են միշտ զույգ լինեն։ Շատ ողջունվում է սպիտակեղենը և վերմակները։ Նշված ժամանակում մեքենան անցնում և հավաքում է այդ փաթեթները։
Բեռնարկղային հավաքում
Բնակելի թաղամասերում հանրախանութների և մեքենայի կանգառների մոտակայքում հատուկ բեռնարկղեր են տեղադրում հավաքող-ֆիրմայի ապրանքանիշով, որոնց մեջ յուրանքաչյուրը կարող է թողնել ոչ պետքական հագուստով և կոշիկներով փաթեթ։ Բեռնարկղային հավաքումն առավել աղքատ և քաոսային է, քանի որ այնտեղ հաճախ կենցաղային ջարդված սպասք է հայտնվում։
Դպրոցական հավաքում
Հագուստի հավաքում նույնպես իրականացվում են դպրոցներում, հատկապես անգլիական և իռլանդական, որտեղ հագուստի հավաքումն իրականացվում է երեխաների կողմից, որոնց հավաքող-ֆրմաները դրա փոխարեն գումար են վճարում։ Բացի մանկական հագուստից նման հավաքման մեջ գոյություն ունեն կանացի և տղամարդու հագուստ, կոշիկներ, տրիկոտաժ։ Վերը նշված հագուստներից կազմվում է սեքնդ-հենդ Original ապրանքատեսակը։ Տեսակավորման գործարաններում այն փաթեթավորում են 100 կգ պարկերի մեջ և վաճառում ամենացածր գնով։ Original-ում կարող են հայտնվել տարբեր իրեր, սկսած հագուստից և կոշիկներից մինչև գրքեր և ափսեներ։ Original-ի որակը անկայուն է և հագուստների մի մասն ընդհանրապես պիտանի չէ վաճառքի համար։ Նման ապրանքը տարածված էր 1990-ական թվականներին, երբ սեքնդ-հենդ բիզնեսը դեռ նոր էր սկսում զարգանալ։ Այսօր գործարանների մեծ մասը հրաժարվեցին նման տեսակի ապրանքից և իրականացնում են տեսակավորումից կախված Original հագուստի որակից, վիճակից և երկրից։
Սեքնդ հենդ ապրանքի փաթեթավորում
Սեքնդ հենդ ապրանքը փաթեթավորվում է պոլիէթիլենային կամ պոլիպրոպիլենային պարկերի մեջ 5-100 կգ չափածրարով համապատասխան ապրանքանիշի տեղադրմամբ, որտեղ նշված է ապրանքի տեսակը՝ հաճախ անգլերեն լեզվով։ Օրինակ Women Cream Mix Winter: Բնօրինակի ծագման երկիրը և տեսակավորման գործարանը հաճախ չի նշվում։ Սակայն տեսակավորման գործարանները հիմնականում օգտագործում են տարբեր երանգավորմամբ պարկեր այն բանի համար, որպեսզի հաճախորդներն արագ կարողանան կողմնորոշվել և որոշել այս կամ այն տեսակի ապրանքը։
Սեքնդ հենդ ապրանքի սանիտարական մշակում
Նախքան հագուստը պարկերի մեջ կդասավորվի այն պետք է սանիտարական մշակում և տեսակավորում անցնի։ Սեքնդ հենդ խանութ այցելած մարդկանց առաջին անգամ երբեմն վախեցնում է հագուստների յուրահատուկ հոտը։ Հոտն առաջանում է գոլորշով և ֆորմալինով սանիտարական մշակումից հետո։ Դա անհրաժեշտ պայման է։ Սեքնդ հենդ ապրանքի յուրանքանչյուր խմբաքանակ ունի ախտահանման հավաստագիր, որտեղ նշվում է, թե ինչպիսի քիմիական ռեակտիվներ են կիրառվել մշակման ժամանակ։ Այդ իսկ պատճառով սեքնդ հենց հագուստը հիմնականում ավելի մաքուր և անվտանգ է առողջության համար, քան անօրինական ձևով բերված ապրանքն առանց համապատասխան փաստաթղթերի։ Հոտից ազատվելը հեշտ է, բավական է պարզապես լվանալ հագուստը։ Եթե դա անհնար է, օրինակ, վերարկուի գնման դեպքում, ապա կարելի է սահմանափակվել պատշգամբին օդափոխման կամ շոգեմշակման միջոցով։
Տնտեսություն
Սեքնդ հենդի գները տատանվում են 3-17 եվրո 1 կգ համար՝ կախված կատեգորիայից (Cream, Lux, Extra, 1 կամ 2 կատեգորիա)։ Բարեգործության տրված հագուստը վերջում վաճառվում է այն հավաքող կազմակերպությունների կողմից (նրանց գումար է պետք ոչ թե հագուստ) Աֆրիկայի փոքր ընկերություններրին, որոնք արտահանում են դրանք մայրցամաքի բազում երկրներ։
Պեշ (կոմունա)
Պեշ (Pech), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լե Կաբան կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09226։
Բնակչություն
Համայնքի բնակչությունը 2008 թվականին կազմում էր 34 մարդ։
Տնտեսություն
2007 թվականի տվյալներով 19 աշխատունակ տարիքի մարդկանցից (15-64 տարեկան) 13-ը տնտեսապես ակտիվ էին, 6-ը անգործունակ (ակտիվության ցուցանիշը 68,4 %, 1999 թվականին եղել է՝ 65,2 %)։ 13 աշխատունակ բնակիչներից 10-ը աշխատում էին (8 տղամարդ և 2 կին), անաշխատանք էին 3-ը (1 տղամարդ և 2 կին)։ 6 անգործունակ մարդկանցից 4-ը թոշակառու, 2-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Սանտա Դոմինգո դե լոս Տսաչիլաս (պրովինցիա)
Սանտա Դոմինգո դե լոս Տսաչիլաս (Provincia de Santo Domingo de los Tsáchilas), պրովինցիա Էկվադորի Հանրապետությունում։ Ստեղծվել է 2007 թվականի հոկտեմբերին` նախկին Պիչինչա պրովինցիայի տարածքից։
Նկարագրություն
Պրովինցիայի անունը ծագել է Տսաչիլա տեղական էթնիկ խմբի անունից։ Հայտնի է նաև Կոլորադոս անունով, որովհետև տղամարդիկ իրենց մազերը ներկում էին եղրևանուց պատրաստված մածուկով։
Պրովինցիայի կենտրոնը Սանտո Դոմինգոն է։ 2008 թվականին բնակչությունը կազմել է 500000 մարդ։ Բնակչության թվով այն Կոլումբիայի երրորդ ամենամեծ քաղաքն է՝ Գուայակիլ և Կիտո քաղաքներից հետո։ Պրովինցիայի բնակչության աճը պայմանավորված է տեղի ակտիվ առևտրով։ Այստեղ է գտնվում երկրի գյուղատնտեսական կենդանիների ամենամեծ շուկան։ Այն ունի 3523 քառ․ կմ տարածք ու գտնվում է 165 մետր բարձրության վրա։ Սանտո Դոմինգոն հյուսիսից և արևելքից սահմանակից է Պիչինչային, հյուսիս-արևմուտքից՝ Էսմերալդասին, արևմուտքից`Մանաբին, հարավից` Լոս Ռիոն, իսկ հարավ-արևելքից՝ Կոտոպախին։ Կիտոն գտնվում է 133 կմ դեպի արևմուտք։ Սովորաբար ջերմաստիճանն ամռանը տատանվում է 21-33 °C-ի շրջանակներում։ Ձմռանը ջերմաստիճանը տատանվում է 23-32 °C-ի շրջանակներում և երբեմն կարող է հասնել 36 °C-ի։ Միջին ջերմաստիճանը 25․5 °C է։
Այս պրովինցիան համարվում է արևմտյան լեռների տարածքի մի մաս։ Այն պատմականորեն հայտնի է որպես Յումբո պրովինցիա ու Համինգթոն մայրաքաղաք։ Տեղակայված է Լատինական Ամերիկայի խոնավ արևադարձերում։ Կանտոնը հիմնվել է 1967 թվականի հուլիսի 3-ին։ 2006 թվականի նոյեմբերի 26-ին անցկացվել է խորհրդակցություն Կենտրոնական կառավարության և հետազոտողների հետ՝ որոշելու պրովինցիայի կարգավիճակի հարցը։ Գավառի կարգավիճակ է ստացել 2007 թվականի նոյեմբերի 6-ին։ Էսմերալդաս պրովինցիան ունի կոնֆլիկտ Լա Կոնկորդիա կանտոնի հետ։
Այն բաղկացած է մեկ կանտոնից։ Քաղաքատիպ համայնքներ են Սանտո Դոմինգոն, Չիգուիլպեն, Ռիո Վերդեն, Բոմբոլին, Զարակայը, Աբրահամ Կալազակոն ու Ռիո Տոաչին։ Գյուղատիպ համայնքներն են Ալուրիկին, Լուզ դե Ամերիկան, Պուերտո Լիմոնը, Սան Խասինտո դել Բուան, Վալլե Հերմոսոն, Էլ Էսֆուերզոն և Սանտա Մարիա դել Տոաչին։ Այլատիպ ավաններ են Լաս Մերսեդեսը, Խուլիո Մորենոն ու Նոր Իսրայելը։
Քաղաքական բաժանում
Ի տարբերություն Էկվադորի մյուս պրովինցիաների, Սանտա Դոմինգո դե լոս Տսաչիլասն ունի երկու կանտոն՝ Լա Կոնկորդիան և Սանտո Դոմինգոն, որն իր անունը ստացել է համանուն քաղաքի անունից ։ Վերջինս, նաև գավառի մայրաքաղաքն է։
Էրգո Պրոքսի
Էրգո Պրոքսի (, Ergo Proxy), Geneon Entertainment և Manglobe ընկերությունների թողարկած գիտա-ֆանտաստիկ անիմե հեռուստասերիալն է, որ հեռարձակվել է 2006 թվականի փետրվարի 25-ից մինչև 2006 թվականի օգոստոսի 12` WOWO արբանյակային հեռուստաալիքով։ Անիմեի ռեժիսորն է Շյուկո Մուրասեն, իսկ սցենարիստը Դայ Սատոն։ Անիմեն ստեղծելու համար օգտագործվել է երկչափ անիմացիա, ինչպես նաև 3D մոդելավորում և հատուկ էֆեկտներ։ Անիմեն պատկանում է հետ-ապոկալիպտիկ ժանրին և պարունակում նաև կիբերփանկ և հակաուտոպիա ժանրերին բնորոշ էլեմենտներ։ Անիմեն նաև պարունակում է գոյություն ունեցող արվեստի գործերի վրա հիմնված բազում ռեմինիսցենցիաներ և ոճաբանական ակնարկներ։
Սյուժե
Հետ-ապոկալիպտիկ երկրի վրա գոյություն ունի «Ռոմդո» անունով քաղաքը, որի բնակիչներն են մարդիկ և ավտոռեյվերը (կիբորգ-անդրոդիները) (, AutoLive — «ավտոմատացված կյանք»)։ Մարդիկ ովքեր ապրում են քաղաքում, համարվում են դրախտի բնակիչներ, քանի որ մարդկանց համար ապրելուն պիտանի միջավայրը ստեղծվել է քաղաքի վերևում կառուցված ծածկի շնորհիվ։ Այդպիսի քաղաքներ շատ քիչ են մնացել ամբողջ աշխարհում։ Ավտոռեյվերը ծրագրավորված են մարդկանց ծառայելու համար։ Քաղաքը կառավարում են Խորհրդականները (կառավարական համակարգը նման է Արիստոկրատականին)։ Քաղաքի ծածկից դուրս գտնվող բարդ էկոլոգիական վիճակը և քաղաքի ներսում գաղտնի ժողովրդագրական վերահսկողությունը, ինչպես նաև մի շարք կարևոր գործոններ, մարդկանց հանդեպ խիստ հսկողություն են ապահովում։
Կարգ ու կանոնը խախտվում է քաղաքում կատարված սպանությունների պատճառով։ Րիել Մեյերը (Re-L Mayer)` հետաքննությունների գրասենյակի տեսուչը, իր ավտոռեյվի հետ միասին ստանում է կարգադրություն` հետաքննել այդ գործը։ Հետաքննությունը դժվարանում է, երբ ի հայտ է գալիս Կոգիտո (լատ.` Cogito ) անունով վիրուսը, որը վարակելով ավտոռեյվերին տալիս է նրանց հոգի և զգացմունքներ։ Հետաքննության ժամանակ բացահյատվում են քաղաքի մասին մի շարք գաղտնիքներ։ Րիելը իմանում է «Զարթոնք» ֆենոմենի և Պրոքսիների (ո՛չ մարդ, ո՛չ էլ ավտոռեյվ) գոյության մասին։ Պարզվում է, որ այդ ամենի մասին հստակ ինֆորմացիա կարող է տալ միայն Վինսենթ Լոու անունով մի մարդ։
Հերոսներ
Վինսենթ Լոու , Անիմեի սկզբում ներկայանում է որպես Մոսք (Mosc) քաղաքի փախստական, ով աշխատում է Ռոմդո քաղաքի Ավտոռեյվերի Կառավարման Կենտրոնում, որը ստեղծվել է ժամանակավոր իմիգրանտական FG սեկտորում բնակվող վարակված ավտոռեյվերին վերացնելու համար։ Սկզբից Վինսենթը ինքնավստահ չէ, անընդհատ փորձում է Ռոմդոյին արժանի քաղաքացի դառնալ, սակայն ի վերջո չկարողանալով մոռանալ իր անցյալի մասին, որոշում է լքել Ռոմդոն։ Իր ճանապարհորդության սկզբում մի Պրոքսիի հետ շփվելիս հասկանում է, որ հիշողության կորուստ ունի և չի հիշում իր ինքնությունը, թե ով է ինքը։ Ժամանակի ընթացքում բացահայտվում է, որ Վինսենթը հենց ինքը Պրոքսի է` Էրգո Պրոքսի — Մահվան սուրհանդակ։ Պատմությանը հավասար և հիշողությունը վերականգնելուց հետո նրա արտաքին տեսքը և բնավորությունը փոխվում են։ Չնայած Րիելի վատ բնավորությանը, Վինսենթը հասկանում է, որ սիրում է նրան և խոստովանում է այդ մասին (անիմեի վերջին սերիաներում նա հասկանում է, որի Րիելի մեջ նա տեսնում է իր հին սիրուն` Մոնադույին)։ Վինսենթը նաև սկսում է հոգ տանել Պինոյի մասին։ Անիմեի վերջում խոսակցություն է տեղի ունենում Վինսենթ Լոուի/Էրգո Պրոքսիի և Պրոքսի Մեկի միջև, որի ժամանակ պարզվում է, որ Վինսենթը Պրոքսի Մեկի ինքնության մասնիկ է, և որ նա Ռոմդոյից փախել էր մինչև իր միգրանտի տեսքով ժամանումը։
Սեյու- Րիե Սայտո
Սեյու- Ակիկո Յաձիմա
Դեդալուս Յումենո , երիտասարդ հանճար և բժիշկ, ով ղեկավարում է Բժշկական բյուրոն և Ռոմդոյի Առողջապահական կենտրոնը։ Ունի «Արքայազն» մականունը։ Մանկուց եղել է Րիելի մտերիմ ընկերը և ցանկացած հարցում ձգտում է օգնել նրան։ Նա սիրում է Րիելին և փորձում է ամեն կերպ պաշտպանել նրան։ Երիտասարդ հանճարը զբաղվում է պրոքսիների հետաքննությամբ։ Սկզբից փորձում է թաքցնել պրոքսիների գաղտնիքը, սակայն Րիելը պրոքսիների մասին առաջին ինֆորմացիան ստանում է հենց իրենից։ Ինչ-որ ժամանակ նրան հեռացնում են այդ աշխատանքից, սակայն նրան հաջողվում է համաձայնության հասնել Կրիդի հետ և ի վերջո նա կրկին շարունակում է իր հետազոտությունները։ Անիմեի վերջում նա ստեղծում է Րիել-2-ին` փոխելով նրան Ամրիտայի վերակենդանացրած բջիջներով, որ ձեռք էր բերել Մոնադայի մարմնից։ Դեդալուսը ժամանակի ընթացքում ավելի ու ավելի է հիասթափվում մարդկության` քաղաքի ծածկի տակ գոյատևելու մտքից։ Բացահայտելով պրոքսիների գաղտնիքը, քաղաքի սարքավորումները և գիտակցելով իր սեփական անպետքությունը նա փլատակի տակ մնալով մահանում է` չփորձելով նույնիսկ փրկվել։ Մահանլուց առաջ խնդրում է Րիելին շտապել «տեսնել իրականությունը»։
Սեյու- Սանաե Կոբայաշի
Ռաուլ Կրիդ , Ռոմդոյի Անվտանգության բյուրոյի անվրդով ղեկավարն է։ Քաղաքում ունի մեծ իշխանություն և հզորություն։ Նա իր ձեռնարկումներում լուրջ է և վճռական։ Նա ունի ընտանիք — կին և որդի, որի համար էլ պատմության սկզբում ստանում է թույլտվություն։ Նախկինում նա նաև ունեցել է Պինոյին, ով ավտոռեյվ-ըներակից լինելով, նրա համար երեխայի դեր է կատարել, որպեսզի Կրիդը կարողանա երեխա ունենալու թույլտվություն ստանալ։ Ռաուլի ընտանիքին (կնոջը և որդուն) սպանում է Մոնադան, ով փախչում է Վինսենթի հետևից։ Այդ դեպքից հետո Ռաուլը սկսում է ատել պրոքոիներին և ձգտում է ոչնչացնել նրանց։ Երբ նրան առաջադրանք են տալիս, նա փորձում է այն ամեն գնով կատարել։ Նա խոստովանում է Դեդալուսին, որ իր նպատակն է փրկել աշխարհը։ Ռաուլը ինքնավստահ է և պատրաստ է գնալ մինչև վերջ, սակայն պատմության վերջում պարզվում է, որ հենց այդ ամենն է հանդիսանում նրա մահվան պատճառը։
Սեյու- Հիկարու Հանադա
Իգգի , Րիել Մեյերի հանգիստ և անփույթ ավտոռեյվ անտուրաժն է, ով հետևում է նրան ամենուր։ Երբ Րիելը վատ է զգում, նա ամեն գնով փորձում է աջակցել նրան, և երբ Րիելը վտանգի մեջ է, նա իր կյանքի գնով պատրաստ է փրկել նրան։ Ավտոռեյվ Իգգին իդեալական անտուրաժ-մեքենա է, որ անթերի կատարում է իր պարտականությունները։ Սակայն ինչպես և մյուս ավտոռեյվերը նա անպաշտպան է Կոգիտո վիրուսից։ Նույնիսկ վիրուսով վարակվելուց և հոգի ձեռք բերելուց հետո նա շարունակում է պաշտպանել Րիելին, քանի որ Րիելը ինչպես առաջ էլ մնացել իր համար raison d’être (կյանքի իմաստ)։ Երբ նա կորցնում է Րիելին, մտածում է, որ եթե նա սպանի Վինսենթին, Րիելն ինքնուրույն կվերադառնա իր մոտ և նա կրկին ձեռք կբերի իր կյանքի իմաստը։ Նա փորձում է սպանել Վինսենթին, սակայն նրան դա չի հաջողվում։ Անհաջող սպանության փորձից հետո նա Րիելին փրկում է մեկ այլ ավտոռեյվից, ով կորցրել էր իր raison d’être-ն, և պայթում է նրա հետ միասին։ Մահվանից առաջ այնպիսի տպավորություն է, թե նա բաժանվում է երկու տարբեր անձերի. Իգգին, որ մեղադրում էր Րիելին իր վնասվածքների համար (թե՛ հոգեկան, թե՛ ֆիզիկական), և Իգգին, որ դեռ սիրում էր Րիելին։ Րիելը չկարողանալով տեսնել նրա տանջանքները սպանում է Իգգին իր զենքով։ Իգգի մահը ապարդյուն չէր։ Իգգի վերջին խոսքերը մեծ ազդեցություն են թողնում Րիելի վրա և նրա եսասեր բնավորությունը փոխվում է դեպի լավը։
Սեյու- Կիյոմիցու Միզուչի Րիել-2, Դեդալուսի ստեղծած երկրորդ Մոնադա պրոքսին։ Համարվում է Իկարի և Արիադայի վրա հիմնված ոճական այլաբերություն։ Երբ Էրգո Պրոքսին և Պրոքսի Մեկը հանդիպում են, նա թևեր է ձեռք բերում, որը ըստ Դեդալի համարվում է Րիել 2-ի վերջնական կերպարանափոխությունը։ Նա մահանում է արևի լույսից` չկարողանալով Վինսենթին համոզել իր հետ ճանապարհորդել։
Պրոքսի Մեկ, Ռոմդո քաղաքը ստեղծողն է։ Հանդիսատեսի առջև է հայտնվում սյուժեի վերջում, չնայած որ նրա մասին մի քանի անգամ խոսվել էր պատմության սկզբում։ Նա ամբողջ անիմեի ընթացքում չի խոսում և միայն վերջին սերիաներում խոսում է Րիելի, Վինսենթի և Րիել-2-ի հետ։ Քանի որ Էրգո Պրոքսին և Պրոքսի Մեկը գրեթե նույն էակներն են, նրանք արտաքնապես քիչ են տարբերվում (Էրգո Պրոքսին գրեթե միշտ կրում է դիմակ)։ Վերջին սերիայում մահանում է չցանկանալով այլևս գոյություն ունենալ։
Երաժշտություն
Անիմեն բացվում է «Kiri» (Monoral) երգով, սկսած երրորդ սերիայից և փակվում է «Paranoid Android» (Radiohead) երգով, սկսած առաջին սերիայից։
Սաունդթրեքեր
2006 թվականի մայիսի 25-ին և օգոստոսի 25-ին Ճապոնիայիում գտնվող Geneon Entertainment ընկերութայն կողմից թողարկվում են Ergo Proxy OST opus01 և Ergo Proxy OST opus02 սաունդթրեքերը ։ Երկու կոմպոզիցիաներնեն էլ գրվել են Յոշիհիրո Իկեի կողմից:
Ծանոթագրություններ
Կատեգորիա:Անիմեներ այբբենական կարգով
Միներվինո դի Լեչե
Միներվինո դի Լեչե (Minervino di Lecce), կոմունա Իտալիայում։ Գտնվում է Ապուլիա մարզում՝ Լեչե գավառում։ Բնակչությունը կազմում է 3874 մարդ, բնակչության խտությունը կազմում է 232 մարդ/կմ²։ Զբաղեցնում է 18 կմ² մակերես։ Փոստային ինդեքս՝ 73027, հեռախոսային կոդ՝ +39 0836։
Գյուղի հովանավորն է սուրբ Սանտ Անտոնիոն։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Պրա Բոնրեպո
Համայնքի INSEE կոդ՝ 09235։
Բնակչություն
Համայնքի բնակչությունը 2008 թվականին կազմում էր 851 մարդ։
Տնտեսություն
2007 թվականի տվյալներով 476 աշխատունակ տարիքի մարդկանցից (15-64 տարեկան) 341-ը տնտեսապես ակտիվ էին, 135-ը անգործունակ (ակտիվության ցուցանիշը 71,6 %, 1999 թվականին եղել է՝ 66,3 %)։ 341 աշխատունակ բնակիչներից 292-ը աշխատում էին (155 տղամարդ և 137 կին), անաշխատանք էին 49-ը (19 տղամարդ և 30 կին)։ 135 անգործունակ մարդկանցից 34-ը աշակերտներ կամ ուսանողներ են, 54-ը թոշակառու, 47-ը անաշխատունակ էին այլ պատճառներով ։
Կոշչեյ
Կոշչեյ կամ Կաշչեյ Անմահ (Коще́й Бессме́ртный), հավանաբար՝ ոսկոր, նախնական իմաստը՝ «նիհար, բարակ» ), սլավոնական առասպելների և բանահյուսության կերպար է (հանդես է գալիս հատկապես՝ հեքիաթներում)։ Չար կախարդ է, որի մահը թաքնված է մի քանի, իրար մեջ տեղադրված, կախարդական կենդանիների մեջ և առարկաներում . «Ծովում, օվկիանոսում կա մի կղզի, այդ կղզում կա մի կաղնու ծառ, ծառի տակ թաղված է արկղ, արկղում՝ նապաստակ, նապաստակի մեջ՝ բադ, բադի մեջ՝ ձու, ձվի մեջ՝ ասեղ և Կոշչեյի մահը» ։
Թագավոր, կախարդ, երբեմն՝ կախարդական, խոսող ձիու հեծյալ։ Հաճախ հանդես է գալիս գլխավոր հերոսի հարսնացուին առևանգողի կերպարում։ Պատկերվում է՝ նիհար, բարձրահասակ ծերունու կամ կենդանի կմախքի տեսքով, հաճախ ներկայացվում է որպես՝ ժլատ ։
Բացի ռուսական ժողովրդական հեքիաթներից, հիշատակվում է նաև չեխական «Պղնձամորուքը» և լեհական «Հինգ ոչխարները» հեքիաթներում, որտեղ անվանվում է Կոշչեյ Պղնձամորուք և բացահայտ հայտարարում է, որ ինքը ստորգետնյա թագավորության տերն է։
Կոշչեյի կերպար
Ռուսական ժողովրդական հեքիաթներում Կաշչեյը հանդես է գալիս երեք հիմնական կերպարով՝ թագավոր և կախարդ, որն օժտված է գերբնական ուժով, ձիու վրա կամ առանց, առևանգում է գեղեցկուհիների։ «Իվան Բիկովիչ» հեքիաթում նա հիշատակվում է որպես Չուդո-յուդի հայր, կախարդուհու ամուսին, պառկած է երկաթե անկողնում՝ փակ կոպերով, որոնք բարձրացնում են 12 հզոր հսկաներ։ Մի շարք հեքիաթներում ներկայանում է ծերունու կերպարով, որն ապրում է հավի ոտքեր ունեցող խրճիթում և հանդիսանում է Ստորերկրյա թագավորության տիրակալ։ Ժողովրդական հեքիաթներում նրա հակառակորդը Իվան Ցարևիչն է։
Կաշչեյի ուժ
Ջուրը Կաշչեյին տալիս էր գերբնական ուժ։ Խմելով Իվան Ցարևիչի բերված երեք դույլ ջուրը, Կաշչեյը կոտրում է 12 շղթաները և ազատվում Մարիա Մորևնայի բանտից։ Կաշչեյը հանդես է գալիս որպես շատ հզոր կախարդ. Ինքը՝ Կաշչեյը, սովորություն ուներ փոխակերպվել ագռավի ։ Կաշչեյին հնարավոր չէր հաղթել ինչպես՝ մնացած թշնամիներին։ Նրան հաղթել հնարավոր էր միայն որոշակի մանիպուլյացիաների կատարելու միջոցով.
Մարիա Մորևնայի մասին հեքիաթում Կաշչեյի պարտությունում կարևոր դերակատարում ունի կախարդական ձին.
Շատ հեքիաթներում հիշատակվում է, որ Կաշչեյը եղել է գերի, 300 տարի շղթայված է եղել որոշ հեքիաթներում` աշտարակում, մյուսներում` գետնի տակ։
«Կաշչեյ» բառի ծագում
Ըստ Ֆասմերի, «կաշչեյ» բառի երկու նշանակություններն ունեն տարբեր ստուգաբանություն.
Նիհար, ժլատ մարդ
Կաշչեյ՝ որպես հեքիաթի հերոսի անուն և որպես նիհար մարդու նկարագիր, Մաքս Ֆասմերը իր բառարանում համարվում է ի սկզբանե սլավոնական բառ և կապվում է ոսկոր բառի հետ (ընդհանուր սլավոներեն *kostь) : «Կաշչեյ» բառն այլ սլավոնական լեզուներում թարգմանվում է որպես՝ «կաշի, վիզ, ոսկոր»։
Մահ
Հեքիաթներում ասվում է, որ նա «անմահ» է, սակայն Կաշչեյը մահ ունի, բայց այն թաքցված է։ Ըստ վարկածներից մեկի՝ նրա մահը գտնվում է ասեղի ծայրին, ասեղը՝ ձվի մեջ, ձուն՝ բադի, բադը՝ նապաստակի, նապաստակը թաքնված է արկղում, արկղը շխթաներով կախված է կաղնուց, որն աճում է Սև լեռան վրա կամ՝ Բույան կղզում։
Արտաքին հղումներ
Կատեգորիա:Ռուսական ժողովրդական հեքիաթներ Կատեգորիա:Հեքիաթների կերպարներ
I See Stars
I See Stars, ամերիկական էլեկտրոնիկոր խումբ, Միչիգանի Ուորեն քաղաքից։ Հիմնվել է 2006 թվականին։ Հիմնավորման պահից գրել են 4 ամբողջական ալբոմ։
Նրանց առաջին ալբոմի (3D) ձայնագրությաը մասնակցել է ամերիկացի րեփփեռ Bizzy Bone-ը ։ Ալբոմը Billboard 200 չարթում 176-րդ հորիզոնականն է զբաղեցրել։ Նրանց երկրորդ ալբոմը՝ The End of the World Party վերնագրով, հրատարակվել է 2011 թվականի փետրվարի 22-ին, իսկ երրորդը՝ Digital Renegade վերնագրով, 2012 թվականի մարտի 12-ին, տեսանելի փոփոխություններով (ավելի ագրեսիվ նվագակցությամբ) The Outfield խմբի «Your Love» երգին ներառված է Fearless Records քավըրը, Punk Goes Classic Rock.
Նրանց երգը «Comfortably Confused» ալբոմից օգտագործվել է Power Gig: Rise of the SixString 3-D վիդեոխաղի մեջ ։
Ծանոթագրություններ
Կատեգորիա:2006 հիմնադրված երաժշտական խմբեր
Դյոմա (գետ)
Դյոմա (Күгиҙел ), գետ Բաշկորտոստանում և Օրենբուրգի մարզում, Բելայա գետի ձախ վտակը (Կամայի ավազան) ։
Անվան ստուգաբանություն
Ա. Կամալովի ենթադրությամբ գետի անունը ծագում է բաշկիրերեն «դիմ» բառից, որ նշանակում է ճահճուտ, գետի խոր հատված ։ Գետի մեկ ուրիշ անվանում՝ «Կուկ-Իդելմ», բառացի նշանակում է կապույտ, երկնային գետ, ինչը ջրային տարածքների քիչ տարածում ունեցող անվանում է, որ կազմված է գույն + գետ կաղապարով։ Անվան այդպիսի կառուցվածք ունեն Ագիդել` սպիտակ գետ և Կարաիդել` սև գետ անունները ։
Հոսանք
Դյոման սկիզբ է առնում Օբշի Սիրտի (О́бщий Сырт) բարձունքներից՝ Ֆյոդորովսկի շրջանի Ալյոշկինո գյուղից 2կմ հյուսիս-արևելք։ Հոսում է Օրենբուրգի շրջանով և կրկին Բաշկորտոստանով։ Երկարությունը 535 կմ է, ավազանի մակերեսը՝ 12.800 կմ²։ Դյոման հոսում է ընդարձակ հարթավայրով։ Գետի ափին գտնվում է Դավլեկանովո քաղաքը։
Օրենբուրգի շրջանում գետն ունի 28 վտակ, որոնցից 11-ը՝ 10-ից ավելի կիլոմետր երկարությամբ։ Հիմնական վտակներն են Բալշոյ Իզյակ, Տյատեր, Սադակ, Ուդրյակ։
Դյոման Ուֆա քաղաքի մոտ ձախից թափվում է Բելայա գետը։ Այդ շրջանը կրում է «Դյոմա» անունը։
Գետաբերան
Ներկայիս գետաբերանը արհեստական է։ Բելայա գետի հոսանքից վերև այն տեղափոխվել է 19-րդ դարի վերջին՝ երկաթուղային կամուրջ կառուցելու ժամանակ։ Հունը թեքել են այնպես, որ այն չհատի երկաթուղին։ Դրա միջոցով ազատվեցին գետի վրա լրացուցիչ կամուրջ կառուցելուց։
Հին գետաբերանը գտնվել է ավելի ցածր վայրում։ Հին գետաբերանի տեղում առաջացել են մի շարք լճեր ։
Ծանոթագրություններ
Կատեգորիա:Բաշկորտոստան Կատեգորիա:Ռուսաստանի գետեր
Քրիստոֆեր Սմարթ
Քրիստոֆեր Սմարթ կամ միսիս Մերի Միդնայթ (Christopher Smart, գրական կեղծանունը՝ Mrs. Mary Midnight, ), անգլիացի բանաստեղծ։ Հայտնի է «Երգ Դավթին» (A Song to David) և «Ցնծացեք Գառով» պոեմներով, որոնց մի մասը գրվել է հոգեբուժարանում եղած ժամանակ։
Կենսագրություն
Քրիստոֆեր Սմարթը ծնվել է Քենթի նահանգի Շիպբուրն գյուղում, կալվածատիրոջ ընտանիքում ։ Սովորել է Քեմբրիջի համալսարանում, որտեղ ուշադրության է արժանացել իր լատիներեն բանաստեղծություններով և անտիկ հեղինակների թարգմանություններով, բանաստեղծական մրցույթներում բազմիցս արժանացած մրցանակներով։ Համալսարանն ավարտելուց հետո այնտեղ կատարել է տարբեր դասախոսական և վարչական պարտականություններ։ Ընդ որում, նա անկանոն կյանք է վարել, պարտքերի մեջ է խրվել և 1747 թվականին պարտատերերի պահանջով մի որոշ ժամանակ բանտարկվել է։
1752 թվականին Սմարթը տեղափոխվել է Լոնդոն, որտեղ համագործակցել է թերթերի և ամսագրերի հետ (Student և Midwife)։ Փորձել է գրել կատակերգական թատերգություններ։ 1756 թվականին հրատարակել է Հորացիոսի գրքի արձակ ուղերձ ներբողները ։
Մոտ 1751 թվականին Սմարթի մոտ հոգեկան խանգարումներ են ի հայտ եկել, որը ժամանակի ընթացքում վերածվել է հոգեկան մոլուցքի։ Ժամանակակիցներիը վկայում են, որ նա մարդաշատ վայրերում միշտ աղոթում էր ամբողջ ձայնով, ծնկի էր գալիս, ձեռքերը պարզում երկինք և պահանջում էր, որ մյուսներն էլ հետևեն իր օրինակին։ Բազմաթիվ դժգոհություններից հետո Սմարթին տեղափոխում են լոնդոնյան Սուրբ Ղուկասի հիվանդանոցը, որը հոգեբուժարան էր, որտեղ պահվում է 1756-1763 թվականներին։ Սմարթի ավագ ընկեր և հովանավոր Սեմյուել Ջոնսոնը, կալանավորման ժամանակ այցելելով պոետին, բազմիցս պահանջում էր նրան ազատ արձակել՝ անելով հետևյալ հայտարարությունը․
Սմարթը հոգեբուժարանում ստեղծել է «Երգ Դավթին» և «Ցնծացեք Գառով» պոեմները, որոնք նրան փառքի են արժանացրրել՝ հետմահու։ Հոգեբուժաարանից հետո նա ապրել է կարիքների մեջ։ 1770 թվականին պարտքերի պատճառով նրան կրկին ձերբակալել են և մահացել է 1771 թվականի մայիսի 21-ին, աղքատության մեջ և մոռացվածության մատնված։
Սմարթի պոեզիան կրկին ուշադրության է արժանացել Ռոբերտ Բրաունինգի կողմից։ Ռոբերտ Բրաունինգը Սմարթի հանրահայտության համար մեծ ջանքեր է ներդրել և միաժամանակ «հնարամիտ խելագարի»՝ Սմարթի մասին ռոմանտիկ լեգենդ է ստեղծել։ Դանթե Գաբրիել Ռոսսետտիին «Երգ Դավթին» պոեմը անվանել է «18-րդ դարում անգլերենով գրված ամենակատարյալ բանաստեղծությունը»։ 20-րդ դարում Սմարթի բանաստեղծությունները, Ուիլյամ Բաթլեր Եյթսի կողմից արժանանալով մեծ գնահատանքի, ընդգրկվել են անգլիական պոեզիայի ոսկե ֆոնդում։ «Ցնծացեք Գառով» (Jubilate Agno) պոեմի հիման վրա Բենջամեն Բրիտտենը 1943 թվականին գրել է իր՝ «Ցնծացեք Գառով» (Rejoice in the lamb) տոնական կանտատը։
Ստեղծագործություն
1752 թվականին Սմարթը համագործակցել է լոնդոնյան թերթերի և ամսագրերի հետ, մասնավորապես՝ Student և Midwife։ Այս երկու ամսագրերի հրապարակումներում պարզորոշ երևում է գործընկերների և ծանոթների մասին քնարական բանաստեղծական ոճից դեպի դառը և կատաղի երգիծանքի անցումը, որն ուղղված էր այն ժամանակվա կառավարությունում ակտիվ գործունեություն ծավալող քաղաքական գործիչներին ։
Սմարթը հսկայական բանաստեղծական ժառանգություն է թողել, որի մեծ մասը կրոնական և երգիծական բովանդակություն ունեն։ Նա փորձել է բեմական երգիծական պոեմներ ստեղեծել, որանցից է «Ծեր կնոջ հռետորաբանությունը» (The Old Woman's Oratory) երգիծական պոեմը ։ Նրա ամենահայտնի ստեղծագործությունը համարվում է «Երգ Դավթին» պոեմը, որը գրվել է մոտ 1763 թվականին։ Պոեմում Բիբլիական արքա-բանաստեղծի գովքը վերածվում է հոգևոր հիմնի՝ նվիրված Աստծուն և Նրա կողմից ստեղծված աշխարհին, որտեղ ամեն ինչ արժանի է գովաբանության և գովասանքի, իսկ ինքը՝ բանաստեղծը, դառնում է նոր Ադամ, որը ակնածանքով խոնարհվում է  տիեզերքի գեղեցկության առաջ ։
«Ցնծացեք Գառով» (Jubilate Agno) պոմը պահպանվել է հատվածներով, ամբողջական այն հրատարակվել է 1954 թվականին։ Պոեմում բանաստեղծն իրեն անվանում է «Աստծո դպիր, ավետարանական դպիր» և ջանում է աշխարհում գոյություն ունեցող բոլոր առարկաներին տալ բանաստեղծական նկարագրություն։ Ավելի հայտնի է այն հատվածը, որը նվիրված է Սմարթի Ջեֆրի անունով կատվին, որտեղ հեղինակը վսեմ՝պատարագի նմանվող ոճով թվարկում է նրա արժանիքները։
Սմարթը Ռուսաստանում
21-րդ դարում Սմարթի անունը Ռուսաստանում դեռևս անհայտ էր։ Իրադրությունը փոխվել է, երբ 2001 թվականին ռուս գրականագետ Ե․ Վ․ Վիտկովսկին թարգմանել է «Երգ Դավթին» (Песнь Давиду) պոեմը,  Գ․ Մ․ Կրուժկովը 2002  թվականին թարգմանել է «Ցնծացեք Գառով» (Jubilate Agno) պոեմից ընտրյալ հատվածներ, և Ս․ Պեչկինը 2005 թվականին թարգմանել է «Ցնծացեք Գառով» (Jubilate Agno ) պոեմը՝ մեկնաբանություններով։
Հղումներ
Կատեգորիա:Անգլիացի բանաստեղծներ Կատեգորիա:Անգլիացի դրամատուրգներ Կատեգորիա:Օքսֆորդի համալսարանի շրջանավարտներ Կատեգորիա:Անգլիացի գրողներ Կատեգորիա:18-րդ դարի բրիտանացի գրողներ Կատեգորիա:Անգլիացի մանկագիրներ Կատեգորիա:Անգլիացի կոմպոզիտորներ
Ալեքսանդր Պուշնին
Ալեքսանդր Տիխոնովիչ Պուշնին (Александр Тихонович Пушнин, 28 մարտի, 1921, Մորշանսկ, Տամբովի նահանգ, ՌՍՖՍՀ – 5 սեպտեմբերի, 1991, Լենինգրադ, ԽՍՀՄ), ռուս գեղանկարիչ, մանկավարժ, Լենինգրադի Ի. Ռեպինի անվան գեղանկարչության, քանդակագործության ու ճարտարապետության ինստիտուտի պրոֆեսոր, ՌՍՖՍՀ նկարիչների միության Լենինգրադի կազմակերպության անդամ ։
Կենսագրություն
Ալեքսանդր Պուշնինը ծնվել է 1921 թվականի մարտի 28-ին Ռուսաստանի Տվերի նահանգի Մորշանսկ քաղաքում։
1943 թվականին Ալեքսանդր Պուշնինն ընդունվել է Լենինգրադի գեղանկարչության, քանդակագործության ու ճարտարապետության ինստիտուտի (1944 թվականից՝ Ի. Ռեպինի անվան) գեղանկարչության բաժին։ Սովորել է Իվան Ստեպաշկինի, Միխայիլ Ավիլովի, Յուրի Նեպրինցևի մոտ, ապա Ալեքսանդր Գերասիմովի արվեստանոցում։
1950 թվականին Ալեքսանդր Պուշնինն ավարտել է ինստիտուտը Ռուդոլֆ Ֆերենցի արվեստանոցում և ստացել գեղանկարչի կոչում։ Նրա դիպլոմային աշխատանքն է եղել «Վլադիմիր Ուլյանովը Կազանի համալսարանում» («Владимир Ульянов в Казанском университете») նկարը ։
Ինստիտուտն ավարտելուց հետո Ալեքսանդր Պուշնինը սովորել է ասպիրանտուրայում։ 1952 թվականին ստացել է արվեստագիության թեկնածուի աստիճան։ Ցուցահանդեսների մասնակցել է 1948 թվականից՝ իր աշխատանքը ներկայացնելով Լենինգրադի առաջատար նկարիչների ստեղծագործությունների կողքին։ 1950 թվականին դարձել է Լենինգրադի խորհրդային նկարիչների միության անդամ։
1953 թվականից Ալեքսանդր Պուշնինը դասավանդել է Լենինգրադի Ի. Ռեպինի անվան գեղանկարչության, քանդակագործության ու ճարտարապետության ինստիտուտում։ Եղել է ուրվանկարի ամբիոնի պրոֆեսոր (1986)։
1982 թվականին Լենինգրադում տեղի է ունեցել Ալեքսանդր Պուշնինի անհատական ցուցահանդեսը։
Ալեքսանդր Պուշնինը մահացել է 1991 թվականի սեպտեմբերի 5-ին Լենինգրադում։
Նկարչի աշխատանքները պահվում են Ռուսական պետական թանգարանում, այլ թանգարաններում ու մասնավոր հավաքածուներում Ռուսաստանում, Ֆրանսիայում , Գերմանիայում, ԱՄՆ-ում ու այլ երկրներում։
Արտաքին հղումներ
Կատեգորիա:Ռուս նկարիչներ Կատեգորիա:Ռուս մանկավարժներ Կատեգորիա:ԽՍՀՄ նկարիչների միության անդամներ Կատեգորիա:Խորհրդային նկարիչներ Կատեգորիա:Ռեպինի անվան ինստիտուտի շրջանավարտներ Կատեգորիա:20-րդ դարի ռուս նկարիչներ
Տերեփուկ հայաստանյան
Տերեփուկ հայաստանյան, բարդածաղկավորների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։
Ճավշիր պարսկական
Ճավշիր պարսկական, հովանոցավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Տերեփուկ հայաստանյան
Նկարագրություն
Ուղիղ կանգնաց ցողուններով բազմամյա խոտաբույս է։ Զամբյուղներն ունեն 25-32 մմ երկարություն, 20-40 մմ լայնություն, լայն ձվաձև են և խոշոր։ Ծածկոցի թերթերը լայն թաղանթային հավելուկով են, 2-4 մմ երկարությամբ։ Եզրային ծաղիկները դեղին են, ունեն 46–50 մմ երկարություն։ Սերմնիկները երկարավուն սպիտակավուն կամ գորշավուն–մոխրագույն են և ունեն 9-11 սմ երկարություն ։
Ճավշիր պարսկական
Նկարագրություն
Բազմամյա, եթերայուղատու խոտաբույս է, որի բարձրությունը հասնում է մինչև 150 սմ-ի։ Արմատամերձ տերևները կրկնակի փետրաձև հատված են, ձվաձև, անհավասարակողմ մասերով։ Հովանոցներն ունեն 6-10 ճառագայթ։ Պտուղները նեղ-էլիպսաձև են, ակոսներում՝ միայնակ խողովակներով ։
Տերեփուկ հայաստանյան
Տարածվածություն
Հայտնի է Շիրակի ֆլորիստիկական շրջանում (Ջաջուռ, Անի, Բագրավան, Սարակապ) ։
Ճավշիր պարսկական
Տարածվածություն
Հայաստանում աճում է միայն Ապարանի ֆլորիստիկական շրջանում (Ծաղկաձոր, Բուժական)։ Հայաստանից բացի՝ Արևելյան Անատոլիայում, Արևմտյան և Հարավարևմտյան Իրանում ։
Տերեփուկ հայաստանյան
Էկոլոգիա
Աճում է միջին և վերին լեռնային գոտիներում՝ ծովի մակարդակից 1400-2000 մ բարձրությունների վրա, չոր քարքարոտ լանջերին, տափաստանում։ Ծաղկում է հունիս-հուլիս ամիսներին, պտղաբերում՝ հուլիս-օգոստոսին ։
Ճավշիր պարսկական
Էկոլոգիա
Աճում է միջին լեռնային գոտում՝ ծովի մակարդակից 1800-1900 մ բարձրությունների վրա՝ չոր քարքարոտ լանջերին, անտառների եզրերին և բացատներում։ Ծաղկում է հունիս ամսին, պտղաբերում՝ հուլիս-օգոստոսին ։
Տերեփուկ հայաստանյան
Պահպանություն
Վտանգված տեսակ է։ Հայաստանի էնդեմիկ է։ Տարածման և բնակության շրջանների մակերեսը 500 կմ²–ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ։ Ընդգրկված չէ CITES–ի և Բեռնի կոնվենցիաների հավելվածներում ։
Ճավշիր պարսկական
Պահպանություն
Կրիտիկական վիճակում գտնվող տեսակ է, որի տարածման և բնակության շրջանի մակերեսը 10 կմ²-ից պակաս է։ Աճում է ինտենսիվ ռեկրեացիայի տարածքում։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ GITES-ի և Բեռնի կոնվենցիաների հավելվածներում ընդգրկված չէ ։
Տերեփուկ հայաստանյան
Պահպանություն
Պահպանություն չի իրականացվում ։
Ճավշիր պարսկական
Ծանոթագրություններ
Կատեգորիա:Կրիտիկական վիճակում գտնվող տեսակներ Կատեգորիա:Ծածկասերմեր Կատեգորիա:Հովանոցավորներ Կատեգորիա:ՀՀ Կարմիր գրքում գրանցված բույսեր Կատեգորիա:Բազմամյա բույսեր Կատեգորիա:Խոտաբույսեր